cyanic-selkie/wikianc huggingface dataset:
Tore Linné Eriksen
Politisk engasjement
Eriksen meldte seg inn i Sosialistisk Venstrepartis forgjenger Sosialistisk Folkeparti i 1961, samme år partiet ble stiftet. Han har hatt en rekke tillitsverv i SV, Nei til EU, Attac, Handelskampanjen, Utviklingsfondet og Fellesrådet for Afrika, og har vært nestleder i det nasjonale Fagrådet for utviklingsstudier. I mai 2011 meldte han seg ut av SV i protest mot partiets støtte til NATOs bombing av Libya og dets manglende oppfølging av egne standpunkter i miljø- og utviklingspolitikken. Er nå medlem av partiet Rødt. Fra 2012 til 2015 var han styreleder for SUNO-Norge, som ga støtte til en organisasjon i Bangladesh som driver et nettverk av musikkskoler for barn og unge. Han er bokredaktør i Gnist – Marxistisk tidsskrift og bokanmelder i Klassekampen.
Stor O-notasjon
Stor O-notasjon er en matematisk notasjon som gir en asymptotisk tilnærming til en funksjon g(x), og skrives ofte O(g(x)). Formålet er å kunne gi en enkel og grov beskrivelse av utviklingen til funksjonen g(x) når x øker. Mer presist blir symbolet O brukt til å beskrive en asymptotisk øvre grense for en funksjon ved hjelp av en, som oftest, enklere funksjon. Det er også andre symboler o, Ω, ω, and Θ for å beskrive forskjellige andre asymptotiske grenser. Stor O-notasjon blir spesielt brukt i kompleksitetsteori, en del av informatikken som sier noe om ressursbruken til en algoritme.
Uttrykket, eventuelt , betyr at \ f(x) for store verdier av \ x alltid er mindre enn \ cg(x), der c er en konstant. En annen måte å skrive det på, er
Fordelen med en slik notasjon, er at det går an å forenkle kompleksitetsanalysen, uten å få alt for store feil. For eksempel er, da 100x2 er forsvinnende liten i forhold til x3 når x er stor.
Grensen er ikke streng; g kan godt vokse mye raskere enn f. Hvis de vokser like raskt, det vil si at, sier vi at.
Vanlige klasser av funksjoner
Her er en liste over klasser av funksjoner som en ofte støter på ved analyse av algoritmer. De beskriver tidsforbruket til algoritmer når n øker mot uendelig. Funksjonene er listet med økende kompleksitet. c er en vilkårlig konstant.
Kohinoor Nordberg
Mari Kohinoor Nordberg (født 20. februar 1973 i Dhaka i Bangladesh) er en norsk artist, sanger og skuespiller. Hun har utdannelse fra Statens balletthøgskole og har medvirket i musikaler i blant annet Oslo og Stockholm. Hun komponerer også musikk.
I 2007 kåret avisa Ny Tid henne til årets nordmann i forbindelse med Ambulansesaken.
Illis quorum
Illis quorum meruere labores, ofte bare forkortet Illis quorum, er en svensk sivil fortjenstmedalje innstiftet av kong Gustav III av Sverige i 1785 til belønning av statsborgerlige fortjenester. Fra 1974 tildeles medaljen av Sveriges regjering. Den gis som belønning for kulturelt eller kunstnerisk virke eller for samfunnsinnsats. Belønningsmedaljen fikk økt betydning etter at svenske ordener fra 1975 ikke lenger ble tildelt svenske borgere.
Utforming
Medaljen utdeles nå bare i gull, men i fire ulike størrelser (klasser). Adversen bærer portrett av regjerende monark omgitt av dennes navn og tittel på latin. Baksiden bærer innskriften «ILLIS • QUORUM • MERUERE • LABORES», opprinnelig innen en laurbærkrans. Devisen betyr «til dem hvis strev har fortjent det» (svensk: «åt dem vars gärningar gör dem förtjänta av det» ). Dette er et sitat fra den romerske dikteren Properts' elegier. Devisen har gitt medaljen navn. Senere har reversen endret komposisjon flere ganger, men alltid slik at devisen er med. Devisen for medaljene som utdeles i våre dager er gjort til en omskrift ved kanten og har fått en eikekrans i medaljens nedre del.
Medaljen ble opprinnelig båret i kjede om halsen, men den ble senere opphengt i bånd av varierende farge, både grønt og svart, hvitt, samt også Sverdordenens blå og gule bånd og Vasaordenens grønne bånd er kjent. Siden 1842 er medaljen opphengt i blått bånd med gule kanter, enten på brystet eller om halsen avhengig av tildelingsstørrelse, eller i gullkjede om halsen for største tildelingsstørrelse.
Tildeling
I Gustav IIIs tid ble medaljen i hovedsak tildelt utlendinger, på 1800-tallet også til flere nordmenn. Senere ble den også gitt til svensker. Etter en periode der bare svensker ble tildelt medaljen, kan medaljen også tildeles utlendinger som har gjort en personlig innsats for Sverige eller forbindelsen med andre land.
Illis quorum tildeles for kulturelt, vitenskapelig og allmennyttig innsats på nasjonalt nivå. Offentlig ansattes innsats belønnes ikke med medaljen, heller ikke innsats i offentlig oppdrag. Siden 1975 tildeles det gjennomsnittlige sju medaljer per år.
Mahdistopprøret
Mahdismen (arabisk ; al-Mahdiyyah) var navnet på en islamsk politisk og religiøs bevegelse i Sudan, grunnlagt av Muhammad Ahmad, som 29. juni 1881 erklærte seg som al-mahdi ("Den rettledede," islams Messias). Bevegelsens mål var å løsrive Sudan fra egyptisk styre, å avskaffe den stadig økende innflytelsen fra Vesten og å opprette et islamsk teokrati. Mahdistenes stat kom til å styre over hele Sudan i omtrent femten år.
Muhammad Ali av Egypt hadde erobret nordlige deler av Sudan på 1820-tallet, og i 1821 grunnla han byen al-Ḫarṭūm, og hans sønn og etterfølger Ibrahīm Bāšā flyttet rikets grenser helt til i nærheten av Victoriasjøen. Opprinnelig skyldtes delvis erobringen ønsket om å skaffe slaver til den egyptiske hæren. I 1882 ble Egypt under Tafwiq Pasha okkupert av britiske styrker og gjort til et britisk protektorat.
I det egyptiske Sudan var det etter hvert en voksende misnøye mot styresmaktene, som krevde høye skatter og ville avskaffe slaveriet, og dette førte til at Muḥammad Aḥmad erklærte seg som mahdi erklærte jihad – hellig krig – mot regjeringen i al-Qāhira, og slik begynte mahdistopprøret. Mahdistene vant flere seire mot egyptiske regjeringsstyrker, og slik fikk opprøret en bredere oppslutning. Egyptiske garnisoner i Sudan ble isolert, og generalguvernør Charles George Gordon befant seg i al-Ḫarṭūm da den egyptiske regjeringa beslutta å evakuere Sudan og trekke tilbake sine soldater. Fra mars 1884 til januar 1885 ble al-Ḫarṭūm beleiret før den ble inntatt og generalmajor Gordon ble drept. Britene sendte en ekspedisjon, kjent som Nilekspedisjonen, for å hjelpe Gordon. Ekspedisjonen kom imidlertid i kamp som kulminerte i slaget ved Abu Klea, der de britiske Martini-Henry-riflene hadde problemer med sanden og varmen. Ekspedisjonen ankom al-Ḫarṭūm to dager for sent, og fant da ut at hele garnisonen hadde blitt massakrert av mahdistene. I 1885 ble det også sendt en ekspedisjon til Sawakin, men til tross for militær framgang kunne ikke denne endre situasjonen, og ble derfor også trukket tilbake. Den egyptiske evakueringen ble fullført, og mahdistene var nå herskerne over hele Sudan.
Engelsk 2. divisjon 1978–79
'''Engelsk 2. divisjon 1978–1979''' var den 76. sesongen i Football Leagues 2. divisjon. vant og rykket opp til 1. divisjon sammen med som kom på 2.-plass og  som kom på 3.-plass.
Mahdistopprøret
I 1893 og 1894 vant italienerne to seire over mahdistene, men de måtte senke sine koloniambisjoner etter at de i 1896 ble beseiret av etiopierne i slaget ved Adwa. Samme år ledet Lord Herbert Kitchener de egyptiske soldatene, nå forsterket av en britisk ekspedisjonsstyrke, mot mahdistene for å gjenerobre Sudan. To år senere hadde mahdistene blitt endelig beseiret. Etter en avtale fra 19. januar 1899 ble Sudan nå til Anglo-egyptisk Sudan underlagt britisk (og formelt sett også egyptisk) styre, og Sudans grenser mot sør ble fastsatt. Som et resultat av britenes styre ble også slaveriet avskaffet.
Under mahdistenes fjorten år lange styre antar mann at Sudans befolkning gikk ned fra 7 millioner til 2-3 millioner. Krigen ble blant annet beskrevet av den senere britiske statsminister Winston Churchill, som tok del i den avgjørende siste fasen, i The River War.
Engelsk 2. divisjon 1978–79
==Tabell ==
Nedrykk fra 1. divisjon og opprykk fra 3. divisjon
Engelsk 1. divisjon 1978–79:
De tre beste klubbene i 3. divisjon rykket automatisk opp til 2. divisjon og de tre dårligste klubbene i 2. divisjon rykket automatisk ned til 3. divisjon.
Engelsk 3. divisjon 1978–79:
Referanser
The Football League 1978–79
Fylkesvei 447 (Rogaland)
Fylkesvei 447 i Rogaland gikk mellom Fiskepiren og Stavanger museum i Stavanger.
Etter at Klubbgata og det meste av Kongsgata ble omklassifisert til kommunal vei fikk fylkesveitraséen en lengde på 356 m.
2019 ble veien erstattet av delstrekninger av fylkesvei 4568 og fylkesvei 4580.
Hestesport under Sommer-OL 1968
Hestesport under Sommer-OL 1968. Hestesport var med på det olympiske programmet for trettende gang under OL-1968 i Mexico by. Det ble konkurrert i tre disipliner; feltritt, dressur og sprangridning om seks olympiske titler, tre individuelle og tre i lag. Konkurransene foregikk på ridearenaen Campo Marte.
București
București (historisk norsk Bukarest) er Romanias hovedstad og landets økonomiske og industrielle sentrum.
București er første gang nevnt i skriftlige kilder i 1459. Byen ble et viktig handelssted i fyrstedømmet Valakia og var i perioder hovedstad og residensby for fyrstene. Etter at Valakia ble forent med Moldova i fyrstedømmet Romania i 1859, ble București landets hovedstad i 1862. Under den første folketellingen som ble gjennomført med vitenskapelige metoder, i 1860, var befolkningstallet 121 734.
Som hovedstad i uavhengig kongerike etter 1881, vokste byen raskt og ble en moderne storby. Den ble kjent for sitt rike kulturliv, for sin arkitektur og for sitt mondene urbane liv. Byen hadde Paris som forbilde og anla storslåtte bulevarder og avenyer etter parisiske forbilder, noe som gjorde at den fikk tilnavnet «Øst-Europas Paris» eller «Lille Paris» (Micul Paris). Krigsskader, jordskjelv og president Nicolae Ceaușescus ekstravagante byfornyelsestiltak har gått hardt ut over byens historiske arkitekturarv. Etter kommunismens fall har București igjen hatt en økonomisk og kulturell oppgangstid.
Severdigheter
Parlamentspalasset (også kjent som Ceaușescus palass) er turistattraksjon nummer én og var verdens nest største administrative bygning etter Pentagon da den ble bygget.
Tore André Dahlum
Tore André «Totto» Dahlum (født 21. juni 1968) er en norsk tidligere fotballspiller. Dahlum spilte tre perioder i (1987-91, 1994-96, 2001), to perioder i Rosenborg, og hadde også korte proffopphold i gresk og dansk fotball.
Dahlum var en notorisk måljeger i begynnelsen av 1990-årene. Som Start-spiller ble han toppscorer i Eliteserien 1990 med 20 mål. Han ble også tatt ut på, hvor han fikk totalt 15 A-landskamper og scoret 6 mål. Hans største øyeblikk i landslagstrøya var da han scoret Norges første mål i seieren over i 1991.
I 1992 ble Dahlum kjøpt av Rosenborg, hvor han opplevde formsvikt, og ble satt ut av både klubb- og landslag. Han scoret imidlertid på et sterkt volley-skudd i cupfinalen i 1992, der Rosenborg vant 3-2 over Lillestrøm. To år senere returnerte han til Start, og hadde senere et kortvarig proffopphold i den greske klubben Skoda Xanthi. I 1997 dro han nok en gang til Rosenborg (og gjorde comeback på landslaget), og var også innom danske AaB Aalborg før han avsluttet karrieren med enda et opphold i Start.
Fra 1. desember 2007 til 8. desember 2009 trente Dahlum 3.-divisjonsklubben Jerv fra Grimstad i Aust-Agder. Han skrev en 5-årskontrakt med klubben som hadde som mål å spille i 1. divisjon innen 2012, men måtte etter 2 år forlate stillingen etter mistillit i spillergruppa.
Den 21. juni 2011 skrev Dahlum under en kontrakt med Våg om å tiltre som sportslig leder fra august.
Hans sønn Henrik ble før tatt opp i s A-stall.
Kvelluren bru
Kvelluren bru er en bjelkebru langs E39 i Sandnes. Brua er 352 m lang og krysser Sandvedparken med Storåna, Kvellurveien, Jærbanen og Hoveveien. I forbindelse med kåringen av Vakre vegers pris i 1991 fikk Kvelluren bru «hedrende omtale». Brua hadde 3 felt når det ble bygget, men i 2017 åpnet brua som motorvei med til sammen 5 felt.
Stanislav Donets
Stanislav Jurjevitsj Donets (russisk: Станислав Юрьевич Донец; født 7. juli 1983) er en russisk svømmer fra Dimitrovgrad. Donets er 1,94 m høy og veier 84 kg (2008).
Nigeria under Sommer-OL 1980
Nigeria under Sommer-OL 1980. Førtifire sportsutøvere fra Nigeria deltok i fem sporter under sommer-OL 1980 i Moskva. Nigeria vant ikke noen medalj.
Eschenrode
Eschenrode er en tidligere landbrukskommune i forbundsstaten Sachsen-Anhalt i Tyskland. Den ligger i distriktet (tysk: Landkreis) Börde. Kommunen hadde 174 innbyggere ved årsskifte 2006/2007, og deltok i kommunesamarbeid med 28 andre kommuner. Administrasjonssetet var Oebisfelde-Weferlingen. Fra 1. januar 2010 har Eschenrode vært en del av kommunen Oebisfelde-Weferlingen.
If
IF, If, og if kan referere til:
Mosvik kirke
Kirka har 360 sitteplasser og et krusifiks fra 1250 som er et av høygotikkens ypperste skulpturverker. Originalene er oppbevart i Vitenskapsmuseet i Trondheim, men en kopi er utstilt i kirka. Mosvik kirke har også et 15 stemmers orgel bygd av Brødrene Torkildsen i 1953.
Kirka er bygd på grunn fra Vinje bruk.
Paarl
Paarl (nederlandsk: «perle», afrikaans: «Die Pêrel») er den tredje eldste europeiske bosetningen i Sør-Afrika (etter Cape Town og Stellenbosch) og ligger i provinsen Wes-Kaap. Folketellingen fra 2001 forteller at Paarl har en befolkning på rundt 108 000, noe som gjør den til den største byen i Cape Winelands. Den ligger rundt 60 km nordøst for Cape Town og er kjent for sin fortid og flotte naturlandskap. Paarl er uvanlig i Sør–Afrika siden stedsnavnet uttales forskjellig på engelsk (Paarl) og afrikaans (Pérul). Afrikanderne setter også bestemt artikkel foran navnet.
Alkalireaksjon
Alkalireaksjon er en betegnelse på en nedbrytningsmekanisme i betongkonstruksjoner. Alkalireaksjon (AAR) er en kjemisk-fysisk prosess. Ved AAR reagerer alkaliioner i betongens sementpasta med kvarts i reaktive bergarter og det dannes et reaksjonsprodukt (alkaligel) som sveller ved vannopptak. Volumøkningen som svellingen medfører kan i sin tur medføre at sementpastaens strekkfasthet overskrides og betongen sprekker opp. Riss forårsaket av alkalireaksjoner danner gjerne et nettverk, og møtes i såkalt trebeinsmønster (krakeleringsriss).
Paarl
Distriktet er særlig kjent for sitt Pearl Mountain eller «Pearl Rock». Denne enorme granittformasjonen består av tre avrundede utstikkere som utgjør Paarl Mountain og har blitt sammenlignet med Uluru (tidligere kjent som Ayers Rock i Australia). Men de er ikke geologisk like. Paarl Rock består av magmatiske bergarter, mens Uluru er en sedimentær rest.
Alkalireaksjon
For at en alkalireakson skal finne sted må en ha tilgang på reaktivt tilslag, alkalier og vann. Alkalier finnes i sementen, men kan og komme fra andre bestanddeler i betongen eller tilføres utenfra. For at en bergart skal være reaktiv må den inneholde kvartspartikler som kan reagere med alkalier. En kvartsholdig bergart er ikke det samme som at den er reaktiv. For at kvarts skal være reaktiv må partiklene være tilstrekkelig små, eller omdannede.
Paarl
Historie
Mens Abraham Gabemma lette etter ytterligere kjøttressurser for den nye nederlandske bosetningern ved Kapp det gode håp, så han en gigantisk granittformasjon som glitret i sola etter regnvær og kalte den «Diamondt-ende Peerlberg» (diamant og perlefjellet). Gabemma var ansvarlig for finansene i bosetning ved kystlinjen av Table Bay. «Diamantene» forsvant fort fra navnet, og den ble kjent som Pearl Rock eller Pearl Mountain.
Det ble så gitt jordbruksland til noen nederlandske nybyggere ved bredden av Berg i nærheten bare 35 år etter at Jan van Riebeeck ankom i 1687. Den fruktbare jorda og middelhavsklimaet i regionen gav perfekte forhold for landbruk. Nybyggerne plantet frukt, grønnsaker og fremfor alt vindruer som i dag produserer noen av de beste rødvinene i verden.
Turisme
Paarl er et blomstrende samfunn med mange velstelte og attraktive kapp–nederlandske hus, nydelige hager og gater med rekker av gamle eiketrær.
Paarl har en unik kulturattraksjon, det var her at grunnlaget for afrikaans ble lagt av Genootskap van Regte Afrikaners. «Afrikaanse Taalmonument» på fjellsiden av Paarl Mountain, språkmuseet og afrikaans språkrute gjennom Dal Josaphat er minnesmerker for denne bedriften.
Byen og områdene rundt tiltrekker seg mange besøkende med varierende aktiviteter og interesser. Der er flotte kappnederlandske bygninger fra 17.–19. århundre, rundturer i landskapet, turstier og en vinrute med sine mange muligheter for vinsmaking, inkludert årganger fra den berømte eiendommen Nederburg og restauranter.
Selve Paarl Rock er i disse dager et populært reisemål for fjellklatrere. Men i den første perioden av fjellklatring i Sør–Afrika, ble fjellet ignorert siden dens glatte fasade gjorde at fjellklatrerne ikke kunne finne ankerpunkt for tauene sine. Den første seriøse klatreruten opp fjellet ble laget i 1969 av klatrere fra University of Cape Town (mest kjent er J.W. Marchant og J. Knight) som etablerte noen få ruter hvor tauene gikk 100 meter uten beskyttelse. Dette var før bolting var mulig og disse bedriftene blir fremdeles anerkjent i dag. I dag er en beskyttet gjennom bolter i granitten, og det er noen få dusin spektakulære og svært vanskelige ruter som trekker til seg de beste klatrerne i dagens generasjon. Alle disse rutene forblir farlige for uerfarne klatrere.
Staatsbibliothek zu Berlin
Staatsbibliothek zu Berlin (statsbiblioteket i Berlin, eller det prøyssiske statsbiblioteket) et tradisjonsrikt bibliotek i Berlin. Det har en bokbeholdning på omkring 10 millioner bind og er dermed det største universalbibliotek i Tyskland og også et av de største i Europa. Det er underlagt Stiftung Preußischer Kulturbesitz.
Historie
Statsbiblioteket i Berlin ble grunnlagt i 1661 som Churfürstliche Bibliothek zu Cölln an der Spree. Fra 1701 til 1918 het det Königliche Bibliothek (det kongelige bibliotek). Etter at Preussen ble republikk i 1918 ble det omdøpt til Preußische Staatsbibliothek. Etter annen verdenskrig havnet biblioteket i DDR, og ble omdøpt til Deutsche Staatsbibliothek. Som motstykke ble de delene av bibliotekets besittelser som befant seg i Vest-Berlin organisert som Staatsbibliothek Preußischer Kulturbesitz. Etter den tyske gjenforeningen ble bibliotekene igjen samlet under navnet Staatsbibliothek zu Berlin under Stiftung Preußischer Kulturbesitz.
Beliggenhet
Statsbiblioteket har to hovedadresser, en på Unter den Linden 8, og en på Potsdamer Straße 33  i kulturbyggområdet Kulturforum Berlin. Biblioteket i Potsdamer Straße var location i Wim Wenders film Himmelen over Berlin fra 1987, som oppholdssted for englene.
Direktører
Nåværende direktør: Barbara Schneider-Kempf
Adam van Koeverden
Adam Joseph van Koeverden (født 29. januar 1982 i Oakville i Ontario) er en canadisk flatvannspadler og tidligere olympisk og verdensmester på K-1 500 m. Adam gikk på St. Ignatius of Loyola Secondary school i Oakville, Ontario. Han vant bronsemedalje i K-1 1000 m ved Verdensmesterskapet for junior i 1999 i Zagreb, Kroatia, og ble så Junior maratonverdensmester i padling for juniorer i 2000. Hans første suksess som senior fikk hand a han vant sølvmedaljen ved Verdensmesterskapet I 2003 i Gainesville, Georgia i øvelsen K-1 1000 m. Ved Sommer-OL 2004 vant Van Koeverden to medaljer: et gull på K-1 500 m og en bronse på K-1 1000 m. Han var Canadas flaggbærer ved avslutningsseremonien og seinere tildelt Lou Marsh Trophy som Canadas topp idrettsutøver i 2004.
I 2005, vant van Koeverden to medaljer ved Verdensmesterskapet i padling i 2005 i Zagreb, Kroatia: en sølvmedalje i K-1 1000 m og en bronsemedalje i K-1 500 m. Ved Verdensmesterskapet i padling i 2006 i  Szeged, Ungarn, sluttet van Koeverden som nummer fire både på K-1 500 m og 1000 m. Ved det kanadiske padlemesterskapet i 2006 i Regina, Saskatchewan, vant han fem gull medaljer (K-1 1000 m, K-2 1000 m, K-4 1000 m, K-4 200 m, og i en spesiell canadisk gren War Canoe), og  to sølvmedaljer (K-1 200 m and K-2 200 m).
Van Koeverden oppnådde stor suksess ved World Cup konkurransene i 2007, og var ubeseiret både på 500 m og på 1000 m i tre konkurranser. Ved Vedensmesterskapet i padling i 2007 i Duisburg, Tyskland, vant van Koeverden gullmedlaje på K-1 500 m og sølvmedalje på K-1 1000 m.
Van Koeverden satte verdensrekord i K-1 500 ved World Cup stevnet i Poznań i Polen med tiden 1.35.630.
I forbindelse med Sommer-OL 2008, ble van Koeverden valgt til å bære det kanadiske flagget ved åpningsseremonien.
Staatliche Museen zu Berlin
Staatlichen Museen zu Berlin er en paraplyorganisasjon for 17 museer i Berlin, som eies av Stiftung Preußischer Kulturbesitz
Triumph
Triumph var et britisk bilmerke, som kan spore historien sin tilbake til 1885, da Siegfried Bettmann og Moritz Schulte begynte å produsere Triumph sykler i Coventry.
I 1921 kjøpte Bettman opp verdiene i Dawson Car Company og begynte å produsere en liten bil kalt Triumph Light Car med 1,9 liter motor. Flere modeller ble satt i produksjon fram til 1929, da de økonomiske nedgangstidene gjorde at produksjonen nesten stoppet opp. På 1930-tallet forandret selskapet navn til Triumph Motor Company.
I 1936 ble avdelingen for sykler og motorsykler solgt, og denne ble senere Triumph Motorcycles.
Selskapet ble solgt i 1939, og kjøpt opp av T. W. Ward, men andre verdenskrig satte en stopper for bilproduksjon.
Etter krigen ble selskapet kjøpt av Standard Motor Company, som kalte bilene som ble produsert Standard Triumph. De droppet Standard-delen av navnet etter hvert. I 1960 ble selskapet slått sammen med Leyland Motors Ltd..
På 1960- og 1970-tallet ble det solgt en del sportsbiler og sedaner under Triumph-navnet, men de fikk ord på seg for å ha dårlig kvalitet, og salget sank deretter, spesielt i USA. Den siste Triumph solgt var Triump Acclaim, et samarbeidsprosjekt med Honda. Triumph-navnet forsvant i 1984, og Acclaim ble navnet om til Rover 200, fremdeles bare en Honda Civic under annet navn.
For tiden (2005) eier tyske BMW Triumph-merket.
Modeller
Listen er ufullstendig.
Höglandet
Höglandet er en bydel i Västerort i Stockholm kommune. Den tilhører Bromma bydelsområde.
Bebyggelsen ble hovedsakelig oppført på 1920- og 30-tallet. Området ble en bydel i 1934.
Depresjon (geologi)
En depresjon er et landområde som ligger lavere enn det omkringliggende området, eventuelt lavere enn havoverflaten. Slike områder har ofte ikke naturlig avløp for overflatevann, slik at utløp kun skjer via fordampning eller nedsigning i grunnen.
Blant de mest kjente depresjonene er Jordandalen med Dødehavet, Kaspihavet og Death Valley.
Kryptodepresjon
I områder med mye nedbør, kan depresjoner fylles med vann og få naturlig utløp til havet. Vannspeilet vil da ligge høyere enn havoverflaten, mens innsjøbunnen ligger under den. Slike depresjoner kalles kryptodepresjoner.
Et kjent eksempel på kryptodepresjon er Bajkalsjøen. I Norge er blant annet Mjøsa, Tinnsjø og Hornindalsvatnet kryptodepresjoner.
Sierra Leone under Sommer-OL 1980
Sierra Leone under Sommer-OL 1980. Fjorten sportsutøvere, tolv menn og to kvinner fra Sierra Leone deltok i to sporter, friidrett og boksing under Sommer-OL 1980 i Moskva. Det var andre gangen som Sierra Leone deltok i et OL, de vant ikke noen medaljer
Potsdamer Platz
Potsdamer Platz er en berømt plass og trafikknutepunkt midt i Berlin, beliggende i Tiergarten som i dag er en del av Ortsteil Mitte. Plassen er oppkalt etter forstaden Potsdam.
Frem til 1940 var Potsdamer Platz verdens travleste veikryss. Rundt 4.000 trikker passerte daglig. Her ble verdens første trafikklys reist i 1925.
Etter å ha blitt lagt i ruiner av allierte luftangrep under andre verdenskrig, havnet plassen i ingenmannsland mellom Øst- og Vest-Berlin, og ble fra 1961 delt av Berlinmuren. 21. juli 1990, kort etter Murens fall, ble Roger Waters' konsert The Wall Live in Berlin oppført på plassen.
Da grunnsteinen ble lagt for nye Potsdamer Platz, fikk dirigenten Daniel Barenboim 19 kraner til å danse etter Beethovens 9. symfoni. På 1990-tallet var plassen den største byggeplass i Europa, og den preges idag av skyskrapere og er et knutepunkt i Berlin. DaimlerChrysler og Deutsche Bahn har sine hovedkvarterer her, andre bygninger inkluderer Park Kolonnaden og Sony-Center. Det finnes restauranter, en rekke kinoer, handlesenter, filmmuseum, det tyske film- og fjernsynsakademiet, et musikalteater, et kasino og Ritz Carlton Hotel Berlin.
Zapotekisk
Zapotekisk (iidxzá, dizá, ditsá, diidxazá, tiits së, m.fl.) er et makrospråk, eller en gruppe beslektede språk, som snakkes av i overkant av en halv million mennesker hovedakelig i den meksikanske delstaten Oaxaca, men også Puebla, Guerrero og det sørvestlige Veracruz. Zapotekisk tilhører den otomangueanske språkfamilien, og utgjør sammen med chatinsk den zapotekanske språkgruppa. Mange av de zapotekiske språka er gjensidig uforståelige.
De zapotekiske språka er tonale. Den vanligste konstituentrekkefølga er verb–subjekt–objekt.
Argentina under Sommer-OL 1960
Argentina under Sommer-OL 1960. 103 sportsutøvere, 102 menn og en kvinne, fra Argentina deltok i tretten sporter under Sommer-OL 1960 i Roma. Argentina kom på 30.-plass med en sølv- og en bronsemedalje. Cristina Hardekopf var Argentinas flaggbærer under åpningsseremonien.
Billy Wilder
Samuel Wilder (født 22. juni 1906, død 27. mars 2002), bedre kjent som Billy Wilder, var en østerrikskfødt amerikansk filmregissør, manusforfatter og filmprodusent. Han har hatt stildannende betydning for filmkomedie og -drama. Komedier som Noen har det hett, Irma la Douce og dramaer som Sunset Boulevard og Anklagerens vitne har en betydning langt over sin egen tid.
Oppvekst og tidlig karriere
Wilder ble født i Sucha i Galicia i Østerrike-Ungarn (nåværende Polen), av jødiske foreldre. Han vokste først opp i Sucha, men under første verdenskrig flyttet familien til Wien. Wilder hadde på denne tiden kallenavnet «Billie», i USA forandret til «Billy». Etter skolen ble han journalist, først i Wien, og fra 1926 i Berlin. For å forbedre en spede journalistlønn begynte han å bli medforfatter på filmmanus. Slik ble han med på filmklassikeren Menschen am Sonntag, sammen med sin nære ungdomsvenn Fred Zinnemann. Filmen er kanskje den sentrale filmen for den tyske kunstretningen Neue Sachlichkeit. Senere skrev han filmmanuset for ungdomsromanen Emil und die Detektive, sammen med bokens forfatter Erich Kästner.
Hollywood etter 1934
Etter at nasjonalsosialistene hadde tatt makten 1933 flyktet Wilder til Paris. Også her fortsatte han å bidra til filmmanus og regisserte sin første film i 1934. Senere samme år fikk han et visum til USA og gikk til Hollywood. Han ble medlem av den store gruppen av emigranter fra Tyskland som også Fritz Lang, Marlene Dietrich, Peter Lorre og Fred Zinnemann tilhørte. Fra 1936 av skrev han filmmanus vanligvis sammen med Charles Brackett, blant annet for Ninotchka, regissert av Ernst Lubitsch og med Greta Garbo i hovedrollen.
Wilders første film som regissør i Hollywood ble suksessen Ung og forelsket (1942). Etter det klarte han å lange suksess etter suksess ikke bare med komedier, men også i film noir-sjangeren som med Dobbelt erstatning. I 1946 vant han Oscar både for beste regi og for beste manus for Forspilte dager.
I 1946/47 ble han sendt til Tyskland som offiser for film og propaganda og laget filmen Moralens vokter i Berlin som har en kritisk blikk på nasjonalsosialister i etterkrigs-Tyskland.
Phil Neville
Philip John Neville (født 21. januar 1977 i Bury) er en engelsk fotballtrener og tidligere fotballspiller som er assistenttrener for.
Billy Wilder
Hollywood etter 1934
Billy Wilders alter ego på lerret ble særlig Jack Lemmon og William Holden. Mens Holden var med i mer dramatiske filmer som Sunset Boulevard, Stalag 17 eller Fedora, var Lemmon å se i komedier som Noen har det hett, Irma la Douce, Hold ryggen stiv! og Stopp pressen!.
Phil Neville
Han spilte på det engelske landslaget i perioden 1996 til 2007.
Billy Wilder
Senere karriere
I slutten av 1970-årene hadde ikke Wilder samme suksess som tidligere, han jobbet videre som konsulent for United Artists. Han aksepterte tilbudet om å regissere Schindlers liste, men trakk seg, ettersom han hadde mistet flere familiemedlemmer i holocaust og filmen ble for følelsesmessig krevende.
Phil Neville
Neville fikk sin første profesjonelle kontrakt sommeren 1994 da han skrev under for Manchester United FC. Den 19. august 1995 debuterte han for klubben i Premier League mot Aston Villa FC, og hans første ligamål kom den 28. desember 1998 i en kamp mot Chelsea FC. Totalt spilte han over 250 ligakamper for Manchester United fram til sommeren 2005 da Everton kjøpte han for £3 500 000.
Billy Wilder
Senere karriere
Wilder var gift to ganger og hadde en datter (født 1939). Han døde i 2002, 95 år gammel. Han er gravlagt på Westwood Village Memorial Park Cemetery i Westwood i Los Angeles, nær graven til Jack Lemmon. Marilyn Monroe er også gravlagt på samme kirkegård.
Phil Neville
Han debuterte for Everton mot Villarreal CF den 9. august 2005 i en kvalifiseringskamp til Mesterligaen. I ligasammenheng debuterte han mot sin gamle klubb, Manchester United, den 13. august 2005. Efter omkring 250 kamper der la han opp i 2013.
Billy Wilder
Registil
Til tross for at han har laget flest komedier har han ofte hatt en alvorlig undertone eller gjort autoritet latterlig som i Ninotchka og En, to, tre. Han brøt flere tabu i Hollywoods puritanske sensurlov. Allerede hans første film i Hollywood Ung og forelsket hinter til temaet om kjærlighet mellom mindreårige og voksne. Utroskap var fortsatt bannlyst i Hollywood-filmer da han laget Dobbelt erstatning. Også det å la menn spille i kvinneklær med hentydninger til homoseksualitet som i Noen har det hett var kontroversielt.
Phil Neville
Han spilte endog 59 kamper for 1996–2007 Everton FC. Han er bror av Gary Neville.
Billy Wilder
Priser
Wilder vant to Oscar for filmen Forspilte dager (1945), for beste regi og beste filmatisering (sammen med Charles Brackett). For filmen Sunset Boulevard (1950) delte han prisen for beste originalmanus med Charles Brackett og D. M. Marshman jr. I 1960 vant han tre Oscar, for beste film, beste regi og beste originalmanus for filmen Ungkarsleiligheten. Han ble nominert for Oscar for beste regi åtte ganger og for beste manus tolv ganger.
Phil Neville
Phil Neville var allsidig i sin aktive karriere, men spilte først og fremst venstreback og defensiv midtbane.
Så la han opp og fortsatte som trener, han hadde i 2012 fått et trenersertifikat og var ett år i United som trener for førstelaget. Med sin bror Gary Neville og en del andre Unitedspillere ble han i 2014 medeier i Salford City FC der han også var med som trener. I januar 2018 ble han utnevnt til manager for Englands kvinnelandslag i fotball.
Ungarns Grand Prix 2007
Ungarns Grand Prix 2007 var et Formel 1-løp arrangert den 3. august – 5. august 2007 på Hungaroring i Budapest. Det var det ellevte løpet i Formel 1-sesongen 2007. Løpet ble vunnet av Lewis Hamilton i McLaren.
Rapport
Hungaroring er en bane der det ikke er lett å kjøre forbi, og dette året ble også preget av mye køkjøring, og mangel på de spektakulære forbikjøringene.
Lenge så Hamilton helt utruet ut, men etter siste pitstopp, da både Raikkonen og Hamilton var inne og byttet til myke dekk, var Räikkönen en periode helt oppe i girkassa til Hamilton, til tross for at han presset på kom han aldri i posisjon til å kunne passere.
Bak dem kjempet Fernando Alonso mot Nick Heidfeld hardt om tredjeplassen, en kamp som Heidfeld avgjorde til sin fordel ved å holde den regjerende verdensmesteren bak seg også de siste rundene.
Helgens skuffelse var nok Ferrari-fører Felipe Massa som slet under kvalifiseringen på lørdag, og heller ikke klarte å kjøre seg nevneverdig opp under dagens løp – han endte på en 13.-plass
Kvalifisering
Noter til tabellen:
Trbovlje kraftverk
Trbovlje kraftverk er et kullkraftverk ved bredden av Sava i Trbovlje i Slovenia. Kraftverket ble i 2014 satt under administrasjon med sikte på nedleggelse. Skorsteinen i Trbovlje regnes som den høyeste i Europa.
Fylkesvei 7208
Fylkesvei 7208 går mellom Holm og Hall i Bindal kommune. Veien er 2,4 km lang.
Frem til 2019 hadde veien betegnelsen fylkesvei 8.
Sandra McCoy
Sandra Christina McCoy (født 14. august 1979 i San Jose i California) er en amerikansk skuespiller. Hun er kanskje best kjent for sin rolle i filmen Cry Wolf.
Christine Hamborgstrøm
Christine Hamborgstrøm (født 27. april 1960, død 19. juli 2018 ) var en norsk advokat med praksis siden 1987, blant annet kjent som forsvarer til David Toska, før hun ifølge mediene ble byttet ut til fordel for advokat Øystein Storrvik. Hun jobbet i kontorfellesskap med blant andre advokat Fridtjof Feydt, som også ble byttet ut av Toska ifølge mediene.
Bråtane-saken
Bråtane-saken sikter til et langvarig norsk erstatningsøksmål i forbindelse med et barn som ble alvorlig skadet etter en bilulykke. Saken gjaldt Katrine Bråtane (født 1979 i Risør) som 11 år gammel ble invalidisert etter å ha blitt påkjørt av en lastebil under en ridetur høsten 1990. Hun ble varig lammet fra skuldrene og ned og venstre ben ble amputert. Saken endte i Høyesterett.
Bråtane og hennes foreldre måtte kjempe i elleve år før hun vant fram med kravet mot forsikringsselskapet Storebrand (If) i 2002. I 1991 fikk hun tilbud om erstatning på 250 000 kroner for merutgifter i forbindelse med ulykken, men avslo. Tilbudet ble økt til 870 000 kroner i 1996, senere til 2 millioner, før hun ble tilkjent 4,5 millioner i Holt herredsrett i 2000. Etter at dommen fra herredsretten ble anket, avgjorde Agder lagmannsrett at Bråtane skulle tilkjennes 10 millioner kroner i erstatning fra forsikringsselskapet. If anket saken til Høyesterett som i 2002 ble tilkjente Bråtane 11,1 millioner kroner i erstatning, noe som til da var norgeshistoriens største erstatning.
Hun ble i 2002 kåret til «Årets navn» i Dagbladet.
Bråtane utdannet seg senere som prest og i 2006 tiltrådte hun i en 50 % stilling som sykehusprest ved Sunnaas.
Stein Winge
Stein Winge (født 1940) er en norsk skuespiller og teaterregissør. Han har i hovedsak befattet seg med teater, men har også hatt noen biroller på film, samt gjort noen TV-opptredener. I 2010 spilte han en av hovedrollene i den prisbelønte miniserien Koselig med peis. På teater har han satt opp en rekke forestillinger av Shakespeare.
Regissør
Winge er utdannet skuespiller, men gikk raskt over til regi. Han ble først kjent gjennom en oppsetning av Shakespeares Hamlet på Trøndelag Teater i 1972. Han var fast ansatt regissør på Nationaltheatret i perioden 1971–1976. Etter det regisserte han en rekke oppsetninger på Den Nationale Scene.
Han har satt opp forestillinger, hovedsakelig av Shakespeare (Hamlet, Richard II, Richard III, King Lear og Othello), Goethe, Tsjekov, greske tragedier og nesten samtlige av Ibsens verker. Han er også en sterk fortolker av samtidsverk som Merlin (Tankred Dorst), Tiden og rommet (Botho Strauß) og Døden og piken (Ariel Dorfman). Han har arbeidet på samtlige norske teatre, vært teatersjef på Nationaltheatret og laget flere TV-produksjoner, og han har regissert flere skuespill på Los Angeles Theatre Centre. Han har hatt oppsetninger i flere byer i Europa.
Gjennom en 30-årsperiode har han regissert mer enn 150 oppsetninger innen opera og teater. Han er tidligere kunstnerisk leder for Torshovteatret, og var teatersjef på Nationaltheatret fra 1990 til 1992. Fra 1999 var han sjefregissør på Den Norske Opera. Han satte opp der opp La traviata i 2003 og Barabbas i 2004. Til Ibsenfestivalen 2006 hadde han regien på Ibsens Når vi døde vågner. I 2007 instruerte han Stiklestad-spelet. 16. august 2008 var det premiere på operaen Tosca på OscarsborgOperaen med Stein Winge som regissør. Winge var med på å etablere OscarsborgOperaen i 1998. Han var også regissør for Wolfgang Amadeus Mozarts opera Tryllefløyten, som ble oppført på OscarsborgOperaen i 1998.
Priser og nominasjoner
Winge har vunnet flere priser og er utnevnt til ridder av 1. klasse av St. Olavs Orden.
For sin innsats i teatret har han blitt belønnet med Heddaprisen to ganger.
I 2012 ble han nominert fra Europa til den internasjonale Emmy-prisen for beste mannlige skuespiller. Han ble nominert for en av hovedrollene i TV-serien Koselig med peis fra 2010.
Privatliv
Winge var gift med skuespilleren Kari Onstad fra 1964 til hennes død i 2020. Han er far til skuespiller Julie Winge, komponist Sigurd Nikolai Winge og skuespiller Viktoria Winge. Han er sønn av kunstneren Sigurd Winge og den tidligere skuespilleren Eva(Aagot) Winge, født Evang (1904–1979).
I 2005 ble han intervjuet og portrettert i TV 2s portrett-serie Tonje Steinsland møter…
Regenter av Sachsen
Regenter av Sachsen innbefatter hertuger, kurfyrster og konger som styrte over de områder som kalles Sachsen fra begynnelsen av hertugdømmet Sachsen på 800-tallet og fram til slutten av kongeriket Sachsen i 1918, der kongen tapte tronen i novemberrevolusjonen.
Hans Tvilling
Hans Tvilling (født Hans Andersson 15. juli 1928 i Bromma i Stockholm) er en tidligere svensk ishockeyspiller som deltok i de olympiske vinterleker 1952 i Oslo og 1956 i Cortina d'Ampezzo.
Sammen med sin tvillingbror Stig vant han olympisk bronsemedalje i ishockey under vinter-OL 1952 i Oslo. Tvilling spilte på det svenske ishockeylaget som kom på tredjeplass i turneringen bak Canada og USA.
Ishockeyturneringen ble avviklet som en enkeltserie med ni lag, der alle lagene møttes en gang. Canada vant serien med femten poeng foran USA som fikk tretten poeng, Sverige og Tsjekkoslovakia fikk begge tolv poeng og samme målforskjell +29. De møttes i en kamp om bronsemedaljene 25. februar, Sverige vant denne kampen 5-3. Tvilling ble videre verdensmester i ishockey 1953. Han spilte 87 landskamper for Sveriges herrelandslag i ishockey og fikk også fire landskamper i. Han ble svensk mester i ishockey fire ganger med Djurgårdens IF, 1950, 1954, 1955 og 1958.
Île d’Oléron
Historie
Under navnet Ularius var øya omtalt i romertiden og ble ifølge Plinius brukt som rekreasjonssted om sommeren. I senere århundrer var den, som mange andre kystnære øyer i Atlanterhavet, gjenstand for strid mellom Frankrike og England.
Den i utgangspunktet mektige Eleonora av Aquitaine tilbragte store deler av sine 16 års fengsling på øya, i fangenskap beordret av ektemannen kong Henrik II av England, fordi hun hadde støttet sine eldste sønners oppstand mot ektemannen. Det var på denne tiden at øya fikk navnet tilpasset til Oleron (nærmere Eleonora). Herfra introduserte hertuginnen en gang mellom 1152 og 1160 de første maritime lovene i denne delen av verden, Rôles d'Oléron (Oléron-rullene).
I 1306 gav Edward I av England øya til sin sønn Edward II som en del av hertugdømmet Aquitaine.
På 1500-tallet var øyas befolkning for det meste blitt tilhengere av hugenottisk protestantisk tro. I 1623 tok Ludvig XIII øya i sin besittelse.
Carl Constantin von Hessen-Rheinfels-Rotenburg ble internert på øya fra 1800 til 1803, etter sitt attentat på Napoléon Bonaparte med en såkalt helvetesmaskin rett før jul 1800 (Rue Saint-Nicaisekonspirasjonen).
Under den tyske okkupasjon under annen verdenskrig var øya del av den såkalte atlanterhavsvollen, og fikk omfattende bunkere og forsvarsanlegg.
Administrasjon
Øya har om lag 20 000 innbyggere.
De fire havnene
De fira største havnene har forskjellige virksomheter.
Regionens største fiskerhavn ligger i La Cotinière på øas vestre kyst. Her finnes 100 fiskebåter som hver dag klokken tre selger sin fangst på et livlig fiskemarked ved havnen.
Om La Cotinière i Saint-Pierre-d’Oléron er den viktigste fiskerhavnen i Charente-Maritime, er Le Château-d’Oléron (på østkysten) en viktig østershavn, likesom Marennes på fastlandet. Le Château-d'Oléron er derfor preget av østersnæringen. Mange av de små østershusene er blitt forvandlet til kunstnerateliéer og salgsboder.
Boyardville i Saint-Georges-d'Oléron trafikkeres av en ferge fra La Rochelle, mens Saint-Denis-d’Oléron er den største seilerhavnen på øya.
Geheimes Staatsarchiv Preußischer Kulturbesitz
Geheimes Staatsarchiv Preußischer Kulturbesitz (kort: Geheimes Staatsarchiv) er en stiftelse i Berlin som forvalter det prøyssiske statsarkiv (huset og hoffet Hohenzollern, den prøyssiske armé, provinsadministrasjonen, politiske organisasjoner, kart, et cetera). Det er underlagt Stiftung Preußischer Kulturbesitz. Arkivet består av cirka 35 000 hyllemeter materiale, og går tilbake til 1200-tallet.
Arkivet gikk under navnet Geheimes Staatsarchiv siden 1803. Opprinnelig holdt det til i Klosterstraße i bydelen Mitte, men i 1924 flyttet det til sin nåværende bygning i Dahlem.
Amy Adams
Amy Lou Adams (født 20. august 1974 i Vicenza i Italia) er en amerikansk skuespiller. Hun er kjent fra blant annet Catch Me If You Can (2002), Eventyr i New York (2007) og Natt på museet 2 (2009). Adams har vært nominert til Oscar fem ganger for rollene i The Fighter, Junebug, Doubt, The Master og American Hustle.
Ole Monsen Mjelde
Ole Monsen Mjelde (født 12. september 1865 på Osterøy, død 7. mars 1942) var en norsk bonde og politiker (V). Mjelde kom fra Mjeldalen i Haus formannskapsdistrikt i Hordaland. Han var underoffiser fram til 1918, da han tok avskjed som fanejunker. Han var stortingsrepresentant for Hordaland i tida 1910–1936 og president i odelstinget 1919–1920. Han var arbeidsminister i Gunnar Knudsens andre regjering 1920, i Blehrs andre regjering 1921–23 og i de tre regjeringene til Mowinckel,1924–1926, 1928–1931 og 1933–1935.
Ole Monsen Mjelde var aktiv i lokalt styre og stell i hele sitt voksne liv. I nasjonal sammenheng var han fast representant for Venstre i 36 år, til han som syttien-åring trakk seg tilbake fra politikken i 1936.
Familiehistorie
Ole Monsen Mjelde ble født som odelsgutt på slektsgården i Øvre Mjelde, Haus, på Osterøy i Hordaland, den 12. september 1865. Foreldrene hans var gårdbruker Mons Olsen Mjelde (1842–1904) og Brita Olavsdotter Småland (1845-1920). Slektsgården er en av tre gårder i Mjeldalen der både gården og folket som bor der har navn etter kvinner som har eid gårdene. Dette bruket blir kalt ”Barbutunet”, etter Barbru Knutsdotter Veset (1794–1867) som var gift med Mons Olsen/Olavsson (Øvre) Mjelde (1790–1844). Folket på gården blir kalt Barbuane, og gården har gått i arv fra far til sønn med vekslende navn Mons og Ole siden 1600-tallet.
I 1888 giftet han seg med Anna Monsdotter Nedre Mjelde (1865–1940). Sammen fikk de fjorten barn. I 1890 overtok Ole og Anna eierskapet og driften av gården. I forbindelse med utskiftningen bygget de nytt hus og driftsbygning.
Ole Monsen Mjelde døde 76 år gammel, den 7. mars 1942 og er gravlagt på den gamle kirkegården i Nedre Mjelde i Haus.
Utdannelse og yrke
Fra 1880/81 var Mjelde elev ved Nordhordland amtsskole og tok deretter militær utdanning. I 1886 fullførte han Underoffisersskolen i Bergen, der han gikk ut som nr. 1 i sitt kull. Han ble ansatt som sersjant ved Nordre Bergenhus regiment. I 1890 overtok han slektsgården i Øvre Mjelde. I omkring 20 år var han direktør for Haus Sparebank. Han var også direktør for Indre Nordhordlands Dampskipsselskap. Ole Monsen Mjelde tok avskjed med militæret som fanejunker i 1918.
Kommunale verv
I tillegg kom flere kommunale tillitsverv.
Odelstinget
Fra 1919 til 1920 var Ole Monsen Mjelde president i Odelstinget.
Yi (folk)
Yi (egenbetegnelse: ꆈꌠ, i offisiell transkripsjon: Nuo su, IPA: []; kinesisk: 彝族, Yìzú), i Vesten også kjent under det foreldede og visstnok nedsettende navnet Lolo, er ett av de 56 offentlig anerkjente folkeslag i Folkerepublikken Kina. Det teller ca. åtte millioner personer i Kina og bor spredt rundt i de sør- og vestkinesiske provinsene Sichuan, Yunnan, Guizhou og Guangxi, for det meste i fjellområder.
Det er særlig mange Yi i de tre autonome prefekturene Liangshan, Chuxiong og Honghe, samt i de autonome fylkene Ebian og Mabian (begge i Sichuan), Weining (i Guizhou), Shilin, Luquan, Xundian, Eshan, Xinping, Yuanjiang, Ninglang, Ning'er, Jingdong, Jinggu, Zhenyuan, Jiangcheng, Yangbi, Nanjian und Weishan (alle i Yunnan).
Det bor dessuten mindre grupper av Yi (eller Lolo som de da for det meste kalles) i Vietnam (3.300), Laos (ca. 2 000), Thailand og sannsynligvis også i Myanmar.
Historie
Yifolket kan tilbakeføres til oldtidens Qiang, en folkegruppe som også gjelder som forfedrene til tibetanerne, naxifolket og vær tids qiangfolk. De stammet fra det sørøstlige Tibet og slo seg under det annet århundre f.Kr. ned i traktene rundt dagens Kunming og sørøst for Xichang. En del av dem havnet også i Thailand. Folkets etnogenese er svært komplisert og har en rekke forskjellige kilder.
Språk
De fleste av rundt 30 forskjellige språk som tales blant yifolket tilhører Yi-språkene, som er en gren av de loloburmanske språk innenfor de tibetoburmanske språk. To mindre yigrupper med hver noen få hundre medlemmer taler derimot kadaispråk.
På 1200-tallet utviklet de en egen piktografisk skrift. Den bestod opprinnelig av rundt 10 000 skrifttegn. I 1956 ble latinske bokstaver innført, skjønt fra 1974/1975 kom forsøksvis en forenklet stavelsesskrift. Denne moderne Liangshan-Yi-stavelsesskrift består av 1.164 tegn. Den fikk i 1980 offisiell status.
UEFA Super Cup 1992
UEFA Super Cup 1992 var den 18. utgaven av cupturneringen UEFA Super Cup. Finalen ble spilt over to kamper mellom vinner av Cupvinnercupen 1991/1992 (Werder Bremen) og vinner av Serievinnercupen 1991/92 (FC Barcelona), hvor sistnevnte lag til slutt vant 3–2 sammenlagt over to kamper.
Andre personer i Tidshjulet-serien
Nynaeve al'Meara
Nynaeve al'Meara er oppvokst i Emondsmark sammen med Rand, Matt, Perrin og Egwene. Hun kan lede Den Ene Kraften, men er ikke klar over det selv. Hun er rundt fem år eldre enn Rand, Matt, Perrin og Egwene, men har alltid behandlet dem som om aldersforskjellen var ti år, for ikke å si femten. Nynaeve fungerte, til tross for sin unge alder, som den Kloke, en slags lege i Emondsmark. Hun gjør folk friske ved å bruke den Ene Kraften, men selv tror hun at det er urtene hun bruker, som hjelper dem. Hun kan også føle hvordan været blir. Hun er i besittelse av stahet og viljestyrke så det halve hadde vært nok, og hvis noen av landsbyboerne prøver å yppe kiv med henne, drar hun fram kjeppen sin og banker vett i skallen på dem, uansett hvilken stilling eller alder vedkommende måtte ha. Hun blir meget respektert, og hun blir leder for Kvinnenes Krets i Emondsmark.